钦定古今图书集成/明伦汇编/闺媛典/第063卷 > 詹天涵妻江氏
## 钦定古今图书集成/明伦汇编/闺媛典/第063卷 > 詹天涵妻江氏

按《常山县志》：“江氏，都察院司务绥曾孙女，后园诸生
詹天涵妻也。天涵病疠，江氏来归，相爱无斁。以小失
姑徐氏意，怒而出之。父劝之嫁，江曰：‘吾既不娴于母
训，失媚于姑，惭负多矣。吾夫又不幸病而废，若乘其
小异而有他志，人其以我为贪乖离而慕都狡也。姑
怒怠，吾且归视夫病，望父无出此言’。”父私与开化人
行成得三十金。江闻之，惧其将见强，遂缢而死，时嘉
靖二十九年。